C 177/150
HU
Az Európai Unió Hivatalos Lapja
2023.5.17.
2022. december 14., szerda (7a)
Az összetett, hosszadalmas és átláthatatlan adminisztratív eljárások aránytalan hatást gyakorolnak a polgárokra, a helyi hatóságokra és a kkv-kra, akik és amelyek egyénileg vagy beszerzési közösségeken és meg­ újulóenergia-közösségeken keresztül saját megújulóenergia-fogyasztókként járnak el.
Ez gyakran különösen az engedélyezési és hálózati csatlakozási folyamatokban való eligazodáshoz szükséges tapasztalat vagy szakértelem, pénzügyi és emberi erőforrások hiányának tudható be.
Meg kell könnyíteni a nem hivatásos és nem kereskedelmi piaci szereplők számára, hogy sikeresen eligazodjanak a vonatkozó jóváhagyások megszerzéséhez szükséges eljárásokban.
Ezt szükség esetén egyszerűsítés, valamint célzott ügyintézési pontok révén kell megkönnyíteni, amennyiben ezek a szereplők nem rendelkeznek ugyanolyan kapacitással, mint más professzionális, megfelelő erőforrásokkal rendelkező piaci szereplők.
A megújuló energia integrált többszintű tervezésének és feltérképezésének tükröznie kell helyi és regionális szinten végzett tervezési és feltérképezési folyamatokat, valamint meg kell határoznia az engedélyt megadó hatóságok becsült személyzeti, képzési, finanszírozási és műszaki igényeit.
(8)
A megújulóenergia-projektek gyorsabb bevezetését a megújuló energia integrált, többszintű tervezése és feltérképezése révén kell támogatni, amelyet a tagállamok a helyi és regionális önkormányzatokkal strukturált együttműködésben valósítanának meg.
A tagállamoknak meg kell határozniuk azokat a szárazföldi, felszíni, felszín alatti és tengeri területeket, amelyek az (EU) 2018/2001 irányelv 3. cikkének (1) bekezdésében meghatározott, a megújuló energiára vonatkozó, 2030-ra teljesítendő felülvizsgált célkitűzéshez való nemzeti vállalásaik, illetve az (EU) 2021/1119 rendelet 15a., cikkében, 22a. cikkében, 23. cikkének (1) bekezdésében, 24. cikkének (4) bekezdésében és 25. cikkének (1) bekezdésében kitűzött alcélok, valamint a rendelet 2. cikkében meghatározott klímasemlegességi célkitűzés teljesítése érdekében telepítendő, megújuló forrásokból származó energiát előállító erőművek telepítéséhez szükségesek.
Ezeknek a területeknek tükrözniük kell azok becsült ütemtervét és teljes tervezett beépített teljesítményét, és e területeket a tagállamoknak az (EU) 2018/1999 rendelet 14. cikke szerinti frissített nemzeti energia- és klímaterveiben meghatározott megújulóenergia-technológiák szerint kell azonosítani.
A szükséges földterületek, felszíni, felszín alatti területek, belvizek és tengeri területek meghatározásakor figyelembe kell venni a megújuló energiaforrások rendelkezésre állását és a különböző szárazföldi és tengeri területek által a különböző technológiák megújulóenergia-termelése tekintetében kínált lehetőségeket, a tagállam egészében és különböző régióiban várható energiaigényt, figyelembe véve az energia- és rendszerhatékonyságot, valamint a vonatkozó hő- és hűtőhálózati és hálózati infrastruktúra, energiatárolási, többek között hőtárolási és egyéb rugalmassági eszközök rendelkezésre állását, szem előtt tartva a megújuló energia növekvő mennyiségének biztosításához szükséges kapacitást, a polgárok egyéni és kollektív termelő-fogyasztóként és a megújulóenergi­ a-közösségeken keresztül az energiarendszerbe való, aktív bevonásának lehetőségét.
Ezen túlmenően a tagállamoknak biztosítaniuk kell, hogy a 16. cikk (1) és (2) bekezdésében említett, megújuló energiaforrásokból energiát termelő üzemek építésére, átalakítására és üzemeltetésére vonatkozó közigazgatási engedélyek az illetékes hatóság vagy hatóságok által az azon terület földhasználatának meghatározására vonatkozóan lefolytatott eljárás eredményére vonatkozó végleges döntésnek minősüljenek, ahol az erőművek elhelyezkednek.
(9)
A tagállamoknak a megújuló energiaforrások hasznosításának felgyorsítására alkalmas célterületekként kell kijelölniük azokat a területeket, amelyek különösen alkalmasak megújulóenergia-projektek fejlesztésére – különbséget téve a technológiák között –, és ahol a megújuló energiaforrások adott típusának bevezetése során nem várható jelentős hatás a környezeti és élelmiszerbiztonsági szempontokat a mezőgazdasági termelés tekintetében.
A megújuló energiaforrások hasznosításának felgyorsítására kijelölt célterületeknek különösen alkalmasnak kell lenniük megújuló energiaforrásokból energiát termelő üzemek telepítésére.
A biomasz­ sza-tüzelőberendezéseket azonban ki kell zárni a megújuló energiaforrások hasznosításának felgyorsítására alkalmas célterületek köréből, kivéve az EUMSZ 349. cikkében említett legkülső régiókban található létesítményeket, amelyek esetében egyedi igények miatt kivételeket lehet figyelembe venni.
A megújuló energiaforrások hasznosításának felgyorsítására alkalmas célterületek kijelölésekor a tagállamoknak kerülniük kell a védett területeket, és fontolóra kell venniük a helyreállítási terveket.
Megújuló energiaforrások hasznosításának felgyorsítására alkalmas célterületeket kell létrehozni legalább szélturbinák és naperőművek, valamint biometán-előállító üzemek számára.
A tagállamok kijelölhetnek a megújuló energiaforrások hasznosításának felgyorsítására alkalmas célterületeket a megújulóenergia-erőművek egy vagy több típusához, és fel kell tüntetniük a megújuló energiának a megújuló energiaforrások hasznosításának felgyorsítására alkalmas egyes célterületeken előállítható típusát vagy típusait.
(9a)
Az élelmiszer-termelésnek elsőbbséget kell élveznie az energiatermeléssel szemben, és az energiatermelésnek nem szabad az élelmiszer-termelés vagy a terméshozam csökkenéséhez vezetnie, de a két tevékenységnek együtt kell működnie és ki kell használnia a szinergiákat.
Ehhez elő kell segíteni a megújulóenergia-termelést annak különféle formáiban, a mezőgazdák által könnyen elérhető helyszíneken, a gazdaságok igényeihez igazodó módon.
A tagállamoknak el kell kerülniük, hogy a termékeny mezőgazdasági területeket, valamint a jó minőségű agrár-élelmiszeripari termékeket és a helyi tájhoz és kultúrához különlegesen kapcsolódó termékeket előállító mezőgazdasági területeket a megújuló energiaforrások hasznosításának felgyorsítására alkalmas célterületként jelöljék ki.
A megújuló energiaforrásokat, például a biometán-termelést a mezőgazdasági területek közvetlen közelében elhelyezkedő területeken, konkrétan a gazdaságok közelében és a gazdaságok területén, illetve a gazdaságok területén belüli nem mezőgazdasági területeken ösztönözni kell.
A megújuló energiaforrások